Seni on Eesti ja Belgia vahelised majandussuhted olnud tagasihoidlikud ning arengupotentsiaal on suur. Koostöövõimalusi  nähakse eelkõige infotehnoloogia, biotehnoloogia, energeetika ja transiidi valdkonnas ning kasvamas on teaduskontaktid ülikoolide vahel. Eelkõige on Belgia meie ettevõtjatele huvitav oma majanduse avatuse poolest, turg on piisavalt suur ja välisfirmasid ei tõrjuta. Ärikultuur, eriti Flandria piirkonnas, sarnaneb Eesti omale. Väiksemate mahtudega harjunud eestlastel on lihtsam läbi lüüa, kui suurtes ja oma siseturgu rohkem kaitsvates Lääne-Euroopa riikides.    Tööandjate Keskliit tänab  kaasorganisaatorit Belgia Ettevõtete Liitu ja ürituste õnnestumisele kaasa aidanud Ettevõtluse Arendamise Sihtasutust, Eesti Kaubandus-Tööstuskoda, Teaduste Akadeemiat ja Tallinna Ülikooli.    Tööandjate Keskliit loodab, et Belgia kuninga visiit ning visiidi raaames aset leidnud üritused aitasid kaasa Eesti ja Belgia majandussuhete elavdamisele. Kuninga visiit Eestisse sai Belgias väga aktiivse ja positiivse meediakajastuse ning aitas Eesti kui uuendusliku ja arenenud tehnoloogiamaa imagot süvendada. Belgia  poolelt on huvi Eesti vastu suur, nüüd on meie ettevõtjate ülesanne avanevad võimalused ära kasutada. Järgnevalt visiidi raames toimunud üritustest lähemalt.